יגאל שרון

יגאל שרון (נולד ב-4 ביולי 1959) הוא אלוף-משנה במילואים בצה"ל, שירת כמפקד גדוד 101 וכמפקד חטיבת יהודה.

ביוגרפיה 
בנעוריו למד שרון בפנימיית הכפר הירוק שברמת השרון. עם גיוסו לצה"ל בשנת 1977 במסגרת גרעין נח"ל, התנדב לצנחנים לגדוד הנח"ל המוצנח. בצנחנים שרון עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד. בהמשך לחם במלחמת לבנון הראשונה ושימש כמפקד פלוגה בחטיבה. בשנים 1986-1985 שימש כמפקד פלחה"ן צנחנים וכקצין אג"ם חטיבתי. בשנים 1991-1989 שימש כמפקד גדוד 101, והוביל אותו בלחימה בדרום לבנון. בתפקידו הבא שירת כסמח"ט הצנחנים. לאחר מכן שימש כסמח"ט חטיבת הבקעה ומשהודח מפקדה, אבי בורגר, פיקד עליה במשך כשנה. לאחר מכן שימש כמפקד חטיבת יהודה. בתום תפקידו בשנת 1999 פרש מצה"ל.

שרון למד משפטים במרכז הבינתחומי הרצליה, הוסמך כעו"ד, ובשנים 2010-2007 שימש כמנכ"ל רשת ארומה אספרסו בר.

קישורים חיצוניים
 .
 .
 .
 בילי בסרגליק, החברים של בני, באתר "LOCAL רמת השרון",  10.02.2011.

הערות שוליים 

מפקדי חטיבת יהודה
מפקדי חטיבת הבקעה
מפקדי גדודים בחטיבת הצנחנים
בוגרי הכפר הירוק
אלופי-משנה בצה"ל
בוגרי המרכז הבינתחומי הרצליה: משפטים
ישראלים שנולדו ב-1959